laion/Wikipedia-Exotic huggingface dataset:
Kirsti Jõesalu

Kirsti Jõesalu (sündinud 10. juuni 1976) on eesti etnoloog. Tema 2017. aastal Tartu Ülikoolis etnoloogia erialal kaitstud doktoritöö „Mäletamise dünaamika ja pinged nõukogudejärgses mälukultuuris: hilise nõukogude aja tähenduse loomine Eestis”, milles uuris hilise sotsialismi tähenduse kujunemist ja dünaamikat Eestis 1990.–2000. aastateni, pälvis 2017. aastal üliõpilaste teadustööde riikliku konkursi peapreemia. Ta on Tartu Ülikooli etnoloogiaosakonna teadur. Tema peamised uurimisteemad on nõukogudejärgne mälukultuur, avaliku ja privaatse suhe mäletamises, nõukogude argielu, suuline ajalugu ja muuseumid kui mälupaigad. Ta on Kultuuriministeeriumi muuseumide tegevtoetuse komisjoni liige ning on osalenud mitme Eesti Ajaloomuuseumi näituse koostamisel (püsinäitus „Minu vaba riik“, ajutised näitused "Lapsed ja sõda", "Riik malelaual. Saksa okupatsioon Eestis 1941–1944"). Tartu Ülikoolis peab loenguid argielu uurimisest, Euroopa etnoloogiast, sotsiaalsest mälust ja biograafilisest meetodist. "Üliõpilasteaduse preemiad: nõukogude aja mäletamine ja keemia alusuuringud". ERR Novaator. 05.12.2017. "Arhiivikoopia". Originaali arhiivikoopia seisuga 4. detsember 2019. Vaadatud 23. detsembril 2019.{{netiviide}}: CS1 hooldus: arhiivikoopia kasutusel pealkirjana (link) https://www.etis.ee/CV/Kirsti_J%C3%B5esalu/est
Grand-Fayt

Grand-Fayt on vald Põhja-Prantsusmaal Nordi departemangus Avesnes-sur-Helpe'i kantonis. Répertoire géographique des communes, vaadatud 26.10.2015. Populations légales 2021
Jess Phillips

Jessica Rose Phillips (neiupõlvenimega Trainor; sündinud 9. oktoobril 1981 Birminghamis) on Briti poliitik, Tööparteisse kuuluv ja Birmingham Yardley valimisringkonda esindav Ühendkuningriigi parlamendi liige alates 2015. aasta üldvalimistest. Tal on bakalaureusekraad sotsiaalajaloo ja sotsiaalpoliitika alal Leedsi Ülikoolist ning magistrikraad avaliku halduse alal Birminghami Ülikoolist. Enne parlamenti valituks osutumist töötas ta mittetulundusühingus Women's Aid, vastutades peamiselt koduvägivalla ohvrite abistamise korraldamise eest, ning oli alates 2012 Birminghami linnavolikogu liige. Everywoman. One Woman's Truth About Speaking the Truth. Penguin Books, 2017. Truth to Power: 7 Ways to Call Time on B.S. Octopus, 2019. Elkes, Neil (24.06.2013). "Domestic violence campaigner to take on 'love rat' at next election". Birmingham Mail. "Birmingham city council elections 2012: Full ward-by-ward results". Birmingham Live. 4. mai 2012. Hinsliff, Gaby (6. märts 2017). "Everywoman by Jess Phillips – a life less ordinary". The Guardian. https://www.octopusbooks.co.uk/titles/jess-phillips/truth-to-power-7-ways-to-call-time-on-b-s/9781913183011/
Azzam

Azzam on 5. aprillil 2013 Saksamaal valminud mootorjaht, valmimise ajal maailma pikim eravalduses jaht, olles 58 jala võrra pikem Abramovitšile kuuluvast jahist Eclipse. "Azzam - Motor Yacht". superyachts.com (inglise). Vaadatud 23.12.2019. Daniel Fisher (5. aprill 2013). "German Shipyard Launches World's Largest Private Yacht At 591 Feet". Forbes (inglise). Vaadatud 23.12.2019.  Azzam – pildid, videod ja helifailid Wikimedia Commonsis CNN veebisait fotodega Sailing into the record books, Mail Online
Jason Spezza

Jason Rocco Anthony Spezza (sündinud 13. juunil 1983 Torontos) on endine Kanada jäähokimängija (keskründaja). NHL-i karjääri jooksul mängis ta kolmes klubis: Ottawa Senators, Dallas Stars ja Toronto Maple Leafs 2001. aastal valis Ottawa Senators ta NHL-i draft '​is teise valikuna. Enne profikarjääri algust NHL-is mängis ta Ontario Hockey League'i klubides. Senatorsi meeskonnas debüteeris ta NHL-is hooajal 2002–03. Hooajal 2004–05 toimunud NHL-i tööseisaku ajal mängis ta AHL-i klubis Binghamton Senators. AHL-i 2004–05 põhihooajal pälvis ta liiga resultatiivseimale mängijale antava John B. Sollenberger Trophy. Lisaks tunnustati teda AHL-i põhihooaja väärtuslikumale mängijale antava Les Cunningham Awardiga. Ottawa Senatorsis mängis Spezza seejärel kuni hooaja 2013–14 lõpuni. Hooajal 2006–07 jõudis ta Senatoriga Stanley karika finaali, kus kaotati Anaheim Ducksile mängudega 1:4. 2006–07 hooaja väljalangemismängudes kogus Spezza 22 punkti, millega oli kahe teise meeskonnakaaslase kõrval resultatiivseim mängija. Aastatel 2013–2014 oli Spezza Senatorsi kapten. Hooaja 2012/13 esimeses pooles toimunud NHL-i tööseisaku ajal mängis Spezza Šveitsi kõrgliigaklubis Rapperswil–Jona Lakers. Aastatel 2014–2019 mängis Spezza viis hooaega Dallas Starsi ridades. Aastatel 2019–2022 mängis ta kolm hooaega Toronto Maple Leafsis. Aastatel 2008 ja 2012 valiti Spezza NHL-i tähtede mängule. 2015. aastal tuli Spezza Kanada jäähokikoondise koosseisus maailmameistriks. Lisaks on ta maailmameistrivõistlustelt võitnud veel kaks hõbemedalit. 2015. aasta maailmameistrivõistlustel oli ta 14 punktiga (6+8) resultatiivseim mängija. Ta valiti turniiri parimaks ründajaks ja turniiri sümboolsesse koosseisu. Sportlaskarjääri lõpetamisest teatas ta 2022. aasta mais. "Jason Spezza announces retirement after 19 seasons, joins Maple Leafs' front office". sportsnet.ca. 29.5.2022. Vaadatud 29.5.2022  Jason Spezza – pildid, videod ja helifailid Wikimedia Commonsis Jason Spezza NHL.com lehel Jason Spezza hockeydb.com lehel
Vaorani keel

Vaorani keel (varem ka auka keel) on Ecuadori idaosas Napo ja Cuararay jõe vahelisel alal kõneldav keel, millel teadaolevaid sugulaskeeli ei ole. Vaorani keel on ohustatud. 2012. aastal oli kõnelejaid umbes 1800. https://www.eki.ee/knab/lgv/ii02.htm http://glottolog.org/resource/languoid/id/waor1240 http://endangeredlanguages.com/lang/2065
Mihai Nadin

Mihai Nadin (sündinud 2. veebruaril 1938) on rumeenia semiootik ja informaatik, kes on pikka aega töötanud Ameerika Ühendriikides. Ta töötab Texase Ülikoolis Dallases. Ta osales Tartus semiootika suvekoolis 2015. aastal. Tema koduleht. Tema publikatsioone.
Anatoomikum

Anatoomikum on ülikoolide arstiteaduskondade õppehoone anatoomia praktikumide läbiviimiseks ja anatoomia kollektsioonide hoidmiseks. laibafarm Uus Anatoomikum Vana Anatoomikum
Frederik Andersen

Frederik Andersen (sündinud 2. oktoobril 1989 Herningis) on Taani jäähokimängija, kes mängib väravavahina NHL-i klubis Carolina Hurricanes. Ta alustas klubikarjääri Taani klubis Herning Blue Fox, mille meeskonnas tegi ta Taani kõrgliigas debüüdi hooajal 2008–09. Seejärel mängis ta kaks hooaega Frederikshavn White Hawksis. Hooajal 2011–12 mängis ta Rootsi kõrgliiga klubis Frölunda HC. 2010. aastal valis Carolina Hurricanes ta NHL-i draft '​i 187. valikuna. Tal ei õnnestunud Hurricanesiga lepingut sõlmida, mistõttu valis Anaheim Ducks ta 2012. aasta draft '​is uuesti 87. valikuna. Hooajal 2013–14 tegi ta Ducksi meeskonnas debüüdi NHL-is. Oma debüüthooajal valiti ta hooaja uustulnukate sümboolsesse koosseisu (All-Rookie Team). Hooajal 2015–16 pälvis ta koos John Gibsoniga William M. Jennings Trophy (auhind väravavahile, kes on vähemalt 25 mänguga lasknud oma meeskonnale visata kõige vähem väravaid). 2016. aasta juunis liitus ta Toronto Maple Leafsiga, kus mängis kokku viis hooaega. 2020. aastal osales ta NHL-i tähtede mängul. 2021. aasta juulis sõlmis ta kaheaastase lepingu Carolina Hurricanesiga, klubiga, mis oli ta draft '​is esialgselt valinud. Andersen on Taani jäähokikoondise koosseisus osalenud viitel maailmameistrivõistlustel. 2018. aasta maailmameistrivõistlustel valiti ta turniiri parimaks väravavahiks. "Canes agree to terms with Andersen" nhl.com.. 28.7.2021. Vaadatud 23.10.2021 Frederik Andersen NHL.com lehel Frederik Andersen hockeydb.com lehel
Margit Brokko

Margit Brokko (sündinud 7. jaanuaril 1973 Kiviõlis) on eesti maletaja ja malekohtunik, naiste FIDE meister (2006), rahvusvaheline arbiiter (2004). Brokko lõpetas 1991. aastal Kohila Keskkooli ja 1997. aastal ärijuhtimise instituudi bakalaureusekraadiga ärijuhtimise erialal. 2008. aastal sai ta Tallinna Ülikoolist magistrikraadi organisatsioonikäitumises. Maletajana on Brokko võitnud Eesti naiste meistrivõistlustel kaks pronksmedalit (1999, 2004). Ta on osalenud kahel naiste maleolümpial: 2002. aastal Bledis varumängijana (naiskond sai 43. koha) ja 2004. aastal Calviàs varumängijana (naiskond sai 36. koha). 1999. aastal esines ta Bathumis Eesti kaheliikmelise naiskonna koosseisus Euroopa naiste võistkondlikel meistrivõistlustel (mängis teisel laual). Eesti naiskond sai seal 27. koha. Malekohtunikuna tegutses Brokko peakohtunikuna Helsingi malefestivalil (2019), peakohtuniku asetäitjana mitmel malevõistlusel, sealhulgas Euroopa klubide karikavõistlustel (1997, 1999), Balti tsooniturniiril (1998), Paul Kerese mälestusturniiril (2004), Tallinnas peetud Euroopa noorte meistrivõistlustel kiir- ja välkmales (2019) ning Euroopa meistrivõistlustel kiir- ja välkmales (2019). Reakohtunikuna on ta osalenud paljudel turniiridel, sealhulgas Euroopa naiste meistrivõistlustel (2017), naiste maailmameistrivõistlustel kiir- ja välkmales (1997), Riias peetud Euroopa noorte meistrivõistlustel (2018) ning Mani saarel toimunud esimesel FIDE suurel Šveitsi turniiril (2019). Brokko on olnud abielus maletegelase Hendrik Oldega. Brokko, Margit. esbl.ee Margit Brokko FIDE andmebaasis Oldede dünastia valitseb maleelu. sport.ohtuleht.ee, 14. jaanuar 2005 Hendrik Olde: Selgituseks SL Õhtulehes kirjutatule. sport.ohtuleht.ee, 17. jaanuar 2005
21. ekspeditsioon

21. ekspeditsioon oli Rahvusvahelise kosmosejaama 21. alaline meeskond. Ekspeditsioon algas 30. oktoobril 2009 ning Frank De Winnest sai esimene ESA astronaut, kes on olnud Rahvusvahelise kosmosejaama komandör. Meeskonnaliikmete vahetamiseks oli vajalik kolme Sojuzi põkkamine jaamaga ning see oli esimene kord kui jaamaga oli põkatud kolm Sojuzi. Sojuz TMA-16 tõi jaama viimased 21. ekspeditsiooni liikmed koos kosmoseturisti Guy Lalibertéga. Laliberté naasis Maale 10 päeva pärast jaama saabumist, Sojuz TMA-14 pardal koos kahe 20. ekspeditsiooni liikmega. Novembris 2009 sai Nicole Stott viimaseks jaama meeskonnaliikmeks, kes naasis Maale kosmosesüstiku pardal. 21. ekspeditsioon lõppes 1. detsembril 2009. "Astronaut Nicole Stott Retires From NASA". NASA. Vaadatud 24. detsember 2019. "ISS Expedition 21 Lands Safely". Parabolic Arc. Vaadatud 24. detsember 2019. "NASA Assigns Space Station Crews, Updates Expedition Numbering". NASA. Originaali arhiivikoopia seisuga 28. märts 2023. Vaadatud 24. detsember 2019.
Harry Ello

Harry Ello (18. august 1927 Tallinn – 10. oktoober 2003 Tallinn) oli eesti malekohtunik, rahvusvaheline arbiiter (1986). Ello lõpetas 1948. aastal Tallinna 7. Keskkooli ja 1952. aastal Tallinna Polütehnilise Instituudi majandusteaduskonna. Ta töötas Riikliku Ehitusuuringute Instituudi tehnikaosakonnas ökonomistina, plaaniosakonna juhatajana ja peaspetsialistina. Tegutses aastatel 1943–1993 malekohtuniku (rohkem kui 400 võistlusel) ja maleorganisaatorina. Aastatel 1953–1988 oli Tallinna malesektsiooni aseesimees, kuulus Paul Kerese Malemaja juhatusse. Oli tegev Eesti NSV Maleföderatsiooni presiidiumis ja aastatel 1951–1993 kohtunikekogu eestseisuses. Oli kohtunikuks rahvusvahelistel malevõistlustel, sealhulgas Tallinna turniiridel, matšidel Eesti NSV–Soome, Kiel–Tallinn ja NSV Liit–Skandinaavia. Esimese eestlasest malekohtunikuna sai ta 1960.a. üleliidulise kategooria. 1986. aastal Dubais peetud maleolümpia ajal FIDE kongressil anti talle rahvusvahelise arbiitri nimetus. Tema poeg Peeter Ello oli matemaatik, VII Riigikogu liige ja Riigi Kodakondsusameti peadirektor. 1971 – aukohtunik 1978 – Kalevi auliige "Rahvusvaheline Paul Kerese mälestusturniir Tallinn 87". Koostanud Jüri Randviir. Tallinn: Eesti Raamat, 1989. Lk 133 Harry Ello. maleliit.ee Ello, Harry. esbl.ee
Palmstrauch

Palmstrauch, varem Wittmacher (Rootsis tuntud kui Palmstruch) oli Madalmaadest Brabantist pärit aadlisuguvõsa. Johan Palmstruch (a-ni 1651 Wittmacher) (1611−1671), kommertskolleegiumi assessor, Rootsi panganduse rajaja Georg Reinhold von Palmstrauch (1645−1715), Liivi-, Eesti- ja Ingerimaa kindralkortermeister-leitnant, mõisaomanik Georg Reinhold Palmstruch (1686−1757), jalaväe kindralmajor, kindraladjutant Emanuel Gustav Wilhelm von Palmstrauch (1773−1849), Võnnu maakohtunik, mõisaomanik Liivimaa eesti distrikt: Vaimastvere (Waimastfer) (XVII sajandil, pärus- ja rendivaldus) Liivimaa läti distrikt: Ēvele (Alt-Wohlfahrt) (1722−u 1736), Kniediņi (Kaltenbrunn) (1679-enne 1778), Kogenbergi (Kokenberg) (XVIII sajandi 2. pool−1827), Laubere (Laubern) (1871−u 1909), Rucka (Rutzky) (1768−1848), Rucka (Würzenberg) (1858−1866), Tiegaži (Tegasch) (1857−1873), Vecvāle (Alt-Sackenhof) (1815−1821, rendivaldus) Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 381-382. Elgenstierna, Gustaf. Den introducerade Svenska adelns ättartavlor med tilläg och rättelser. V kd. Stockholm: P. A. Norstedt & Söners Förlag, 1930. Lk 647-652 [1]. Genealogisches Handbuch des Adels. Adelslexikon. Bd X. Limburg an der Lahn: C. A. Starke Verlag, 1999. Lk 146.
Metallpits

Metallpits, eesti rahvakultuuris kardpits, on pits, mille materjalina on kasutatud metall-lõnga. Võib olla kootud nii käsitsi kui ka masinal. Metallpitsi kõrgaeg Euroopas oli varauusajal, kuid seda kasutatakse siiani kaunistusena ka kõrgmoes, lavakostüümides, kirikutekstiilides ja muudes tseremoniaalsetes tekstiilides. Eesti rahvariietes kaunistati kardpitsiga eelkõige pidulikke rõivaid ja esemeid, mis olid riietuses silmapaistval kohal. Eesti etnograafiakogudes leidub metallpitse ajavahemikust 1714‒1900. Arvuliselt kõige rohkem metallniplispitsi leiti 2015. aasta uurimistöös tanudel, lisaks käistel, põlledel, palmikutel, abudel, seelikutel, lahttaskutel ja tubakakottidel. Daami portree, loodud 1568 ja 1572 vahel. Musta pealiskleiti kaunistavad kuld- ja hõbelõngast niplispitsid Paar naistekindaid. Inglismaa, 1603-1625 Hõbe- ja kuldpitsiga ääristatud kuldtikandiga särp (sõjaväemundri aksessuaar?). Inglismaa, 1635-1642 Art déco dekooriga metallpits. 1920 Viskoosalusel metall-lõngast masinpits. 1920–1940 A. Nöps. Metallniplispitsid Eesti rahvarõivastel. - Studia Vernacula. Vol 7 (2016): Käekirjad. The Scripts of Crafts M. Brooks Picken. A Dictionary of Costume and Fashion: Historic and Modern. Courier Corporation, 2013 A. Nöps. Metallniplispitside levik Eesti rahvarõivastel 18.-19. sajandil Eesti Rahva Muuseumi kogude põhjal, nende kasutamise otstarve ja pitside rekonstrueerimine. Magistritöö. TÜ Viljandi Kultuuriakadeemia, 2015 A. Nöps. Metallniplispitside levik Eesti rahvarõivastel 18.-19. sajandil Eesti Rahva Muuseumi kogude põhjal, nende kasutamise otstarve ja pitside rekonstrueerimine. Magistritöö. TÜ Viljandi Kultuuriakadeemia, 2015
22. ekspeditsioon

22. ekspeditsioon oli Rahvusvahelise kosmosejaama 22. alaline meeskond. Ekspeditsioon algas novembris 2009 kui 21. ekspeditsiooni meeskond jaamast lahkus. Pärast eelmise meeskonna lahkumist, jäi jaama ajutiselt kaks meeskonnaliiget, mis oli esimene kord pärast missiooni STS-114 kui jaamas viibis nii vähe meeskonnaliikmeid. 22. detsembril saabus jaama ülejäänud meeskond, tõstes meeskonnaliikmete arvu viiele. 22. ekspeditsioon lõppes märtsis 2010. "Expedition 22 Crew Launches From Kazakhstan". NASA. Originaali arhiivikoopia seisuga 24. juuli 2021. Vaadatud 24. detsember 2019. "NASA Assigns Space Station Crews, Updates Expedition Numbering". NASA. Originaali arhiivikoopia seisuga 28. märts 2023. Vaadatud 24. detsember 2019.
23. ekspeditsioon

23. ekspeditsioon oli Rahvusvahelise kosmosejaama 23. alaline meeskond. Ekspeditsioon algas 18. märtsil 2010 kui jaamast lahkus 22. ekspeditsiooni meeskond. 4. aprillil saabusid jaama Aleksandr Skvortsov, Mihhail Kornijenko ja Tracy Caldwell Dyson, kes liitusid jaamas eesoodanud kolme meeskonnaliikmega. 23. ekspeditsioon lõppes 3. juunil 2010. Jaama meeskond koosnes kolmest Vene kosmonaudist, kahest USA astronaudist ja ühest Jaapani astronaudist. See oli esimene kord kui jaama meeskonda kuulus korraga kolm venelast. 23. ekspeditsiooni ajal monteeriti jaama külge Rassvet ning jaama külastasid missioonide STS-131 ja STS-132 raames kosmosesüstikud Discovery ja Atlantis. "Soyuz crew transport capsule heads for space station". Spaceflight Now. Vaadatud 24. detsember 2019. "NASA Assigns Space Station Crews, Updates Expedition Numbering". NASA. Originaali arhiivikoopia seisuga 28. märts 2023. Vaadatud 24. detsember 2019.
Haavandiline pododermatiit

Haavandiline pododermatiit on bakteriaalne infektsioon ja põletikuline reaktsioon lindude, näriliste ja jäneste jäsemetel. Kui see haigus esineb jänestel, nimetatakse seda ka “haavandiliste kandade” (sore hocks) haiguseks, kui lindudel, siis öeldakse inglise keeles selle kohta ka bumblefoot. Samu termineid kasutatakse ka siis, kui kirjeldatakse haavandilist pododermatiiti närilistel. Seda haigust esineb sageli kodu- ja veelindude (kanade, partide ja vuttide) hulgas. Haavandilist pododermatiiti saab tavaliselt seostada infektsioonist tabandunud lindude ja loomade kehvade pidamistingimustega ning seetõttu on haiguse esinemise tõenäosus suurem vangistuses peetavatel kui looduses elavatel loomadel. Pidevalt kõval, karedal või teravate osadega pinnal liikumisel võivad loomadel tekkida jalataldadele väikesed haavad, mis on väga vastuvõtlikud patogeensetele bakteritele. Haavandilise pododermatiidi põhjustajaks on enamasti bakterid tüvedest Staphylococcus, Pseudomonas ja Escherichia coli, kusjuures nakkuse kõige tavalisem põhjustaja on Staphylococcus aureus. Lindudel võib haavandilise pododermatiidi jagada esinemisvormide järgi kolme tüüpi. Esimest tüüpi infektsiooni korral on linnu jalatallal näha väikest punetavat või läikivat ala. Teist tüüpi infektsioon on veidi tõsisem, kuna sel juhul on haigustekitajad juba läbinud naha ja nahaalustes kudedes hakkab moodustuma põletikukolle. Kolmandat tüüpi infektsiooni korral võivad olla linnul tekkinud suured mädakolded ja põletiku tõttu võivad jalgadel või varvastel olla tekkinud juba tõsised moonutused, mis tavaliselt põhjustavad haigele valu ja ebamugavust, raskendavad liikumist ning takistavad looma normaalset elutegevust. Ravi kujutab endast tavaliselt haavandi avamist, mäda eemaldamist ja haava mõrusoolalahuses leotamist. Lisaks määratakse loomale antibiootikumravi. Haava lokaalseks desinfitseerimiseks kasutatakse tihti povidoonjodiidi. Blair, Jennifer (19 September 2013)."Bumblefoot: A Comparison of Clinical Presentation and Treatment of Pododermatitis in Rabbits, Rodents and Birds". In Fisher, Peter G. (ed.). Select Topics in Dermatology. Veterinary Clinics of North America: Exotic Animal Practice. 16. Elsevier Health Sciences. pp. 715–736. doi:10.1016/j.cvex.2013.05.002. ISBN 978-0-323-18876-0. ISSN 1094-9194. PMID 24018034. Pitesky, Maurice (2 August 2016). "The Dirt on Bumblefoot". Acreage Life. Heartland Communications Group. Archived from the original on 29 May 2018. Retrieved 20 March 2017.
24. ekspeditsioon

24. ekspeditsioon oli Rahvusvahelise kosmosejaama 24. alaline meeskond. Ekspeditsioon algas 1. juunil 2010. 24. ekspeditsiooni jooksul pidi algsete plaanide kohaselt toimuma kaks väljumist avakosmosesse, kuid ammoniaagipumba rikke tõttu sooritati neid kahe asemel neli. 24. ekspeditsioon lõppes 25. septembril 2010. "https://www.nasa.gov/home/hqnews/2008/nov/HQ_08-306_Expedition_crews.html". NASA. Originaali arhiivikoopia seisuga 28. märts 2023. Vaadatud 27. detsember 2019. {{netiviide}}: välislink kohas |pealkiri= (juhend)
Haut-Lieu

Haut-Lieu on vald Põhja-Prantsusmaal Nordi departemangus Avesnes-sur-Helpe'i kantonis. Répertoire géographique des communes, vaadatud 26.10.2015. Populations légales 2021
Hautmont

Hautmont on vald Põhja-Prantsusmaal Nordi departemangus Avesnes-sur-Helpe'i kantonis. 2008. aasta augustis pühkis üle linna tromb EF4, kahjustades palju hooneid ja põhjustades 3 inimese surma. Trombi mõjutatud olid ka Maubeuge, Neuf-Mesnil ja Boussières-sur-Sambre. Répertoire géographique des communes, vaadatud 26.10.2015. Populations légales 2021
Hecq

Hecq on vald Põhja-Prantsusmaal Nordi departemangus Avesnes-sur-Helpe'i kantonis. Répertoire géographique des communes, vaadatud 26.10.2015. Populations légales 2021
Jolimetz

Jolimetz on vald Põhja-Prantsusmaal Nordi departemangus Avesnes-sur-Helpe'i kantonis. Répertoire géographique des communes, vaadatud 26.10.2015. Populations légales 2021
Landrecies

Landrecies on vald Põhja-Prantsusmaal Nordi departemangus Avesnes-sur-Helpe'i kantonis. 1543. aastal piirasid Landrecies'd Inglise ja keisriväed, kes löödi prantslastest kaitsjate poolt tagasi. 1794. aastal piirasid seda Hollandi väed, kes selle ka vallutasid. See oli 25. augustil 1914 Douglas Haigi juhitud Suurbritannia I korpuse ja Saksamaa 1. armee kokkupõrke koht. Landrecies on endise Tour de France'i direktori Jean-Marie Leblanci kodulinn. Seal sündis Joseph François Dupleix, kes vallutas Prantsusmaa kuningale Louis XIV-le Indiat. Répertoire géographique des communes, vaadatud 26.10.2015. Populations légales 2021
Larouillies

Larouillies on vald Põhja-Prantsusmaal Nordi departemangus Avesnes-sur-Helpe'i kantonis. Répertoire géographique des communes, vaadatud 26.10.2015. Populations légales 2021
Julius Ennok

Karl-Julius Ennok (22. september 1899 Kooraste vald, Võrumaa – 1. oktoober 1944 Läänemeri) oli Eesti politseinik. Ennok õppis Tartu Aleksandri gümnaasiumis kuni 1916. aastani ja osales vabatahtlikuna Eesti Vabadussõjas 3. jalaväepolgu 1. roodu staabi kirjutajana 27.11.1918–14.12.1920. Pärast seda töötas 1. aprillist 1921 Võru kriminaalpolitseis noorem-, vanemassistendi ja komissarina. 1934. aasta oktoobrist määrati Mustvee jaoskonna politseikomissariks, kus teenis 1940. aasta juulini. Nõukogude Liidu okupatsiooni ajal 1941. aastal oli metsavendade juht Kooraste vallas. Saksa okupatsiooni algul oli Võrumaa politsei ülem ning hiljem Eesti Julgeolekupolitsei ja SD poliitilise politsei teenistuses. 1. aprillist 1943 kuni 28. oktoobrini 1943 oli Eesti Julgeolekupolitsei ja SD juhataja. 1944 sügisel püüdis mootorpaadiga põgeneda Saaremaalt Rootsi, kuid hukkus tormisel merel. 1928 – Kaitseliidu III klassi Valgerist 1930 – Kotkaristi V klassi teenetemärk 1938 – Kotkaristi IV klassi teenetemärk Julgeoleku politseiülem hukkunud. Teataja: poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor, 2 detsember 1944
Naskapi keel

Naskapi keel on algonkini keelkonda kuuluv keel, mida räägivad naskapid Kanadas. Naskapi keelt räägib umbes 1200 inimest Québecis ja Labradoris. Naskapi keeles on kuus vokaalfoneemi (kolm lühikest ja kolm pikka) ning 12 konsonantfoneemi. http://www12.statcan.gc.ca/census-recensement/2016/dp-pd/hlt-fst/lang/Table.cfm?Lang=E&T=41&Geo=01 https://glottolog.org/resource/languoid/id/nask1242